Nagu mis tahes  kunstnik, püüab ka iga arhitekt luua midagi kordumatut. Kuid arhitektuuri puhul ei saa konteksti ignoreerida. Erilist vastutust nõuab projekteerimine kultuuripärandist küllastatud alale. Arhitekti professionaalne kretinism on siin ohtlik - erialastest teadmistest üksi ei piisa. Vajalik on mitte ainult koha ja rahva ajaloo tundmine, vaid selle sügavam tunnetamine. Alghariduseks tulnuks Riia harta 2000 kirjatähe ja vaimuga tutvuda.